**1.KAT. szövegszerkesztés – Pokémon Bajnokságok (50 pont)**

A feladat során a Pokémon Bajnokságokról kell elkészítenie egy szöveget, valamint egy képzeletbeli versenyhez kell egy jelentkezési lapot elkészítenie.

1. A szöveget a pokemonbajnoksag.txt fájl tartalmazza. Vegye át ennek a tartalmát egy új Word dokumentumba, aminek a neve Pokemon\_Bajnoksag legyen!
2. Törölje a felesleges szóközöket és az üres bekezdéseket!
3. A dokumentum A4-es méretű, álló tájolás! A margó minden oldalon 2,5 cm-es! A teljes szövegre alkalmazzon automatikus elválasztást!
4. A dokumentum alap betűtípusa Times New Roman, 12 pont méretű karakterekkel szedett; a bekezdések alapértelmezetten sorkizártak, az első soruk az első oldalon 0,5 cm-rel behúzott, sorközük szimpla, a bekezdések előtt semmi, de utána 6 pontos térköz!

Az első oldal formázása:

1. A cím Times New Roman, 16 pont méretű karakterekkel szedett, míg az alcímek 12 pont méretűek. Mind a cím, mind az alcímek félkövér, kiskapitális stílusúak, valamint a címben és az alcímekben 1,5 pontos ritkítás van! A cím középre igazított!
2. Az első bekezdés első betűje iniciálé, a mintának megfelelően!
3. Szúrja be a megfelelő helyekre a nemzetkozi.png, regionalis.png és a vilag.png képeket! A képek magassága egyaránt 4,5 cm. A képek szövegtől való távolsága fent és lent 0,1 cm, jobb és bal oldalon 0,5 cm.
4. A két oldal elválasztásához használjon szakasztörést, valamint állítsa be az élőfejben és az élőlábban, hogy ne legyen csatolás az előző szakaszhoz!

A második oldal formázása

1. A cím Times New Roman, 16 pont méretű karakterekkel szedett, félkövér stílusú, míg az alatta lévő sor Times New Roman, 12 pont méretű és dőlt betűstílusú. Mindkét sor igazítása legyen a mintának megfelelő! A két sor között ne legyen térköz!
2. Az egyes alpontok Times New Roman, 12 pont betűmérettel szedettek és félkövérek!
3. A megfelelő helyeken használjon dőlt betűstílust! A térközöket a minta alapján válassza meg 6 pontosra vagy 0 pontosra!
4. A mintában szereplő elhelyezkedés eléréséhez használjon tabulátorokat! A tabulátorok 5 cm, 8 cm, 11 cm, valamint 16 cm-nél helyezkednek el!
5. Szúrja be a megfelelő szimbólumokat a megfelelő helyre a minta alapján!
6. Szúrja be csak a második oldalra vízjelként/fakításként a pokelabda.png képet!

**Források:**

<https://www.pokemon.com/us/play-pokemon/pokemon-events/championship-series/2025/regional-special-championships>

<https://www.pokemon.com/us/play-pokemon/pokemon-events/championship-series/2025/international-championships>

<https://www.pokemon.com/us/play-pokemon/pokemon-events/championship-series/2025/world-championships>

<https://e1.pngegg.com/pngimages/6/758/png-clipart-hd-pokemon-logo-hd-pokemon-logo.png>