**1.KAT. táblázatkezelés – Első generációs Pokémonok (50 pont)**

A Pokémonoknak különböző tulajdonságaik vannak. Az első generációs Pokémonok amerikai nevét, magyar nevét, magasságát és tömegét, maximális harci erejüket, maximális életerejüket, előző fázisukat, valamint típusukat a ***pokemon.txt*** dokumentum tartalmazza. Rendelkezésére állnak még a ***minta1.png*** és a ***minta2.png*** fájlok is.

A megoldás során vegye figyelembe a következőket!

* A megoldás során az U oszloptól jobbra végezhet segédszámításokat.
* A megoldás során képletet, függvényt, hivatkozást használjon, hogy az alapadatok módosítása esetén is a kívánt eredményeket kapja!
* A megoldás során a lehető legkevesebb segédcellát használjon!
* Ha egy részfeladatban fel akarja használni egy korábbi részfeladat eredményét, de azt nem sikerült teljesen megoldania, akkor használja a megoldását úgy, ahogy van vagy írjon be egy valószínűnek tűnő eredményt és azzal dolgozzon tovább! Így ugyanis pontokat kaphat erre a részfeladatra is.

1. Helyezze el a pokemon.txt UTF-8 kódolású fájl tartalmát a táblázatkezelő program munkalapján a mintának megfelelően úgy, hogy az első érték az A1-es cellába kerüljön! Figyeljen a beolvasásnál a határoló karakterre! Mentse a táblázatot elso\_generacio néven a táblázatkezelő program alapértelmezett formátumában! A munkalapot nevezze át 1. generációs pokémonok névre!
2. A magasságokat cm-ben, a tömegeket kg-ban mérjük. A mértékegységeket jelenítse meg a cellákban, a mintának megfelelően*.*
3. Minden Pokémonhoz tartozik egy kód, ami a következő összetevőkből áll: először a Pokémon magyar nevének első 3 betűje majd az amerikai nevének utolsó 2 betűje. Ezt követően a maximum harci erő és a maximum életerő összege úgy, hogy ahol az összeg nem 4 számjegyű ott az összeg előtt egy nulla szerepel (az összeg mindenhol legalább 3 karakter hosszú). Határozza meg az egyes kódokat az I oszlopban!
4. A testtömegindex (BMI) kiszámítható a következő képlet segítségével:

Határozza meg az egyes Pokémonok testtömegindexét a J oszlopban J2-es cellától kezdődően!

1. Jelenítse meg az M4-es cellába azon Pokémonok számát, amelyek testtömegindexe nagyobb mint 50!
2. Határozza meg az N5-ös cellába azon Pokémonok maximális harci erejeinek összegét, amelyeknek a maximális életerejük legfeljebb akkora, mint az M5-ös cellában lévő életerő!
3. A Pokémonok öt erősségi osztályba sorolhatók be a maximális harci erejük alapján. Az erősségi osztályok határai az M7:N12 tartományban találhatók. Határozza meg az N6-os cellába, hogy milyen erősségi osztályba tartozik az a Pokémon, amelynek az amerikai neve az M6-os cellában található!
4. Szűrő segítségével jelenítse meg azon Pokémonokat, amelyek tömege 120 kg-nál nagyobb és magasságuk 1 méter és 2 méter között van (a határokat is vegye bele)! Ezen Pokémonok adatait másolja át egy új munkalapra melynek neve legyen „Nagyok”!
5. Készítsen oszlopdiagramot a csak elektromos Pokémonok maximális harci erejéről. Ehhez egy újonnan létrehozott Elektromos nevezetű munkalapra gyűjtse ki csak az elektromos Pokémonokat. A diagram elkészítése során a következőket vegye figyelembe:
   1. A diagram egy új Diagram nevű munkalapon jelenjen meg.
   2. A diagram címe „Elektromos Pokémonok maximális harci ereje” legyen!
   3. Az oszlopok alatt a Pokémonok amerikai nevei jelenjenek meg!
   4. A diagramon jelenjenek meg a pontos értékek is, a mintának megfelelően!
   5. A diagram oszlopai színátmenetes kitöltésűek legyenek, alul piros RGB (255,0,0), középen narancssárga RGB (255,192,0), felül citromsárga RGB (255,255,0). Az oszlopoknak ne legyen körvonala!
   6. Az elsődleges fő és -segédrács osztásközei legyenek a mintának megfelelően!
6. Állítsa be a táblázat oszlopainak szélességét úgy, hogy minden cella tartalma olvasható legyen!
7. Az 1. sort és az első oszlopot formázza a mintának megfelelően (betűstílus, igazítás)! Görgetéskor az első sor mindig látható maradjon!
8. A mintának megfelelően szegélyezze és igazítsa az L4:N13 tartomány celláit!

Források:

<http://pokemon.megnezem.hu/index.php?pageid=28498>

<https://bellsproutpoke.gportal.hu/gindex.php?pg=6007209>