**2.KAT. prezentáció készítés: Az eredeti kezdő Pokémonok**

Harminc éve ismerkedtünk meg az első Pokémonokkal. A sorozat első évada, illetőleg az első videojátékok a kitalált Kanto régióban játszódnak. Ebben a régióban a kezdő mesterek négy Pokémon közül választhatták ki első társukat.

1. Hozza létre a prezentációkészítő program segítségével a kezdő\_pokémonok fájlt és mentse azt a program alapértelmezett formátumában!
2. A prezentáció 13 diából áll. Az első dia elrendezése címdia, míg a többinek tartalomrész képaláírással.
3. Illessze be a forras.txt fájlban található szövegeket a megfelelő diákra a mintának megfelelően!

**A következő beállításokat mintadián állítsa be:**

1. A címek esetén a betűtípus *Arial Black* 60 pontos, illetve 32 pontos betűmérettel. A szöveg *Arial* betűstílusú és 24 pontos méretű.
2. A diák között egységes jobbról balra tolás áttűnés található.

**További beállítások:**

1. A címdiára illessze be háttérként a hatter.jpg képet!
2. A címdiára illesszen be egy 7x18 cm-es téglalapot. A téglalapnak nincs körvonala, a kitöltőszíne pedig 50%-os átlátszóságú fehér! Küldje hátrébb a címhez képest a mintának megfelelően!
3. Illessze a címet illetve a beszúrt téglalapot vízszintesen és függőlegesen is középre!

*A diák hármas egységet alkotnak az alábbiak szerint: 2-4. diák, 5-7. diák, 8-10. diák, 11-13. diák.*

1. Igazítás segítségével oldja meg, hogy a 2-4., illetve 8-10. diák az eredeti tartalomrész képaláírással elrendezés szerint, míg az 5-7., illetve 11-13. diák az eredetihez képest függőlegesen tükrözve legyenek elrendezve!
2. Állítsa be az egységek háttérszíneit!
   1. 2-4. diák háttérszíne: RGB(180, 229, 162),
   2. 5-7. diák háttérszíne: RGB(255, 109, 109),
   3. 8-10. diák háttérszíne: RGB(70, 177, 255),
   4. 11-13. diák háttérszíne: RGB(245, 255, 109)!

A mappában rendelkezésére állnak a 001.png, 002.png, 003.png, 004.png, 005.png, 006.png, 007.png, 008.png, 009.png, 025.png, 026.png, 172.png képek.

1. Illessze be a diák címeiben található azonosítónak megfelelő képeket a megadott diákra!
2. Állítson be a diák között 5 másodperces, automatikus tovább haladást! A prezentáció csak Esc gombnyomásra álljon le!