**2.KAT. szövegszerkesztés: Ash Ketchum**

Ebben a feladatban egy Ash Ketchumról szóló dokumentumot kell elkészítenie az alábbi leírásnak és a mintának megfelelően. Ehhez használja fel a forras.txt UTF-8 kódolású szöveges állományt, valamint az ash.png nevű képet!

1. Hozza létre szövegszerkesztő program segítségével az ash\_ketchum nevű dokumentumot a program alapértelmezett formátumában a források felhasználásával. A dokumentumban ne legyenek felesleges szóközök és üres bekezdések!
2. Alkalmazzon a teljes dokumentumban automatikus elválasztást!
3. A dokumentum legyen álló tájolású, A4-es lapméretű! A margókat állítsa egységes 2,5 cm-re!
4. A dokumentum szövegét – ahol a feladat nem kér mást – formázza meg a következők szerint! A betűtípus legyen Times New Roman, a betűméret pedig 12 pontos. A bekezdések előtt és után a térköz legyen 0 pontos, a sörköz másfeles! A bekezdések igazítása legyen sorkizárt!
5. A dokumentumban a címeket formázza a *Címsor 1, Címsor 2 és Címsor 3* stílusokkal az ábrán szereplő címsorrendszer szerint! (Balról jobbra a hierarchia: *Címsor 1, Címsor 2, Címsor 3*)
6. Módosítsa az alkalmazott stílusokat az alábbi leírásnak megfelelően:

|  |  |  |
| --- | --- | --- |
| **stílus** | **karakterformátum** | **bekezdésformátum** |
| *Címsor 1* | Times New Roman, 24 pontos, félkövér, fekete színű | térköz előtte 0 pontos, utána 24 pontos, egyszeres sorköz |
| *Címsor 2* | Times New Roman, 18 pontos, félkövér, fekete színű | térköz előtte 18 pontos, utána 12 pontos, egyszeres sorköz |
| *Címsor 3* | Times New Roman, 14 pontos, dőlt, fekete színű | térköz előtte 12 pont, utána 6 pontos, egyszeres sorköz |

1. Szúrja be az első oldalra a mintán látható helyre, a jobb margóhoz igazítva az ash.png képet az oldalarányok megtartásával 6 cm magasra átméretezve! A képet szegélyezze 1 pontos fekete vonallal!
2. A kép alatt alakítsa ki az „*Ash Ketchum*” képfeliratot! A felirat formátuma egyezzen meg az alapértelmezett beállításokkal, de betűstílusa legyen dőlt!
3. Az „***Összegzés***” című fejezetben az idézőjelek közé helyezett szöveget formázza a következők szerint! A betűformátum legyen dőlt betűstílusú! A bekezdések baloldali behúzása legyen 1,5 cm-es, és a bal oldalon szegélyezze 3 pontos vastagságú szürke vonal!
4. Biztosítsa, hogy az „***Eredmények és fontos statisztikák***” cím új oldalon kezdődjön!
5. Készítsen táblázatot az „***Eredmények és fontos statisztikák***” alcím adataiból! A forrásszövegben megtalálhatja a táblázat szövegét tabulátorokkal tagolva! A táblázat 11 cm széles, az oszlopok rendre 2.75, 2.25 és 6 cm szélesek. A táblázat igazítása és a szegélyezés feleljen meg a mintának!
6. Az táblázat utolsó cellájában kapcsoszárójelek között egy megjegyzés található. Helyezze át a mintán látható helyre beszúrt lábjegyzetbe! A lábjegyzet számozatlan, csillag szimbólummal jelölt legyen! A lábjegyzet betűmérete 9 pontos. A kapcsos zárójeleket törölje a szövegből!
7. A táblázat címsorai Times New Roman betűstílusúak, 12 pontosak és félkövérek! Igazítsa őket vízszintesen és függőlegesen is középre! Alkalmazzon ezekben a cellákban szürke kitöltőszínt!
8. A táblázat törzsszövegét az alábbiak szerint formázza! Times New Roman betűstílus, 12‑es betűméret, behúzás és térköz nélkül, szimpla sorközzel.
9. A „***Legfontosabb Pokémonjai***” és „***Barátok és riválisok***” fejezetekben hozza létre a felsorlásokat a mintának megfelelően!
10. A „***Legfontosabb Pokémonjai***” és „***Barátok és riválisok***” fejezetekben a mintán is látható szavakat formázza félkövér betűstílussal!
11. Hozzon létre az élőlában páros-páratlan oldalon eltérő oldalszámozást a mintának megfelelően! Az oldalszámozás stílusa feleljen meg az alapértelmezett szöveg stílusának!
12. Létre kell hoznia egy Pokélabda alakját az alábbiak szerint!
    1. Hozzon létre két félkör alakzatot körcikkek segítségével, amelyeknek befoglaló téglalapjának magassága és szélessége 2-2 cm.
    2. A félkörök körvonala fekete, 2 pont vastagságú. Az egyik kör kitöltése fehér, a másiké piros.
    3. Az így kapott két félkört illessze össze az egyenes oldaluknál! Ügyeljen a pontos illeszkedésre!
    4. Szúrjon be két kör alakzatot! A nagyobb kör sugara 0,3 cm, a kisebb köré pedig 0,15 cm. A nagyobb kör körvonala fekete, 3 pont vastag, míg a kisebb körnek szintén fekete, 1 pont vastagságú. Mindkettő kitöltése fehér színű.
    5. A kisebb kört igazítsa a nagyobb körhöz képest vízszintesen és függőlegesen is középre! Majd az így kapott, két körből álló alakzatot igazítsa vízszintesen és függőlegesen is középre a két félkörből kapott alakzathoz képest.
    6. Csoportosítsa a részelemeket!
13. A létrehozott Pokélabda alakzatot helyezze el a páros és páratlan oldalak élőlábába! Mindkét esetben igazítsa az élőlábhoz képest felülre, illetőleg ellentétesen az oldalszámozással.
14. A képen szöveg, képernyőkép, Betűtípus látható

    Automatikusan generált leírásBiztosítsa, hogy a „***Tartalomjegyzék***” alcím új oldalra kerüljön! Szúrjon be alá – a szövegszerkesztő program által előállított – tartalomjegyzéket, amely a címeket és az oldalszámokat tartalmazza!
15. Mentse a dokumentumot ***pdf*** formátumban is az eredetivel megegyező névre!